Plane për konferencë donatorësh për Kosovën
Drejtori i Komisionit Evropian për Zgjerimin Michael Leigh tha se BE-ja po përpunon hollësitë për përfshirjen e saj në Kosovë pas statu
Një zyrtar i lartë i Bashkimit Evropian tha se po planifikohet mbajtja e një konference të madhe donatorësh për Kosovën menjëherë pas zgjidhjes së statusit. Drejtori i Komisionit Evropian për Zgjerimin Michael Leigh i tha Zërit të Amerikës se viti 2008 mund të jetë një vit vendimtar edhe për anëtarsimin e Kroacisë në Bashkimin Evropian. Përpjekjet ndërkombëtare për të gjetur një zgjidhje për statusin përfundimtar të Kosovës vazhdojnë. Negociatat ndërmjet serbëve dhe shqiptarëve të Kosovës aktualisht drejtohen nga Grupi i Kontaktit. Një zyrtar i lartë i Bashkimit Evropian i tha Zërit të Amerikës se BE-ja po përpunon hollësitë e fundit për përfshirjen e saj në Kosovë pas zgjidhjes së statusit. Brukseli është gjithashtu duke bërë plane për mbajtjen e një konference ndërkombëtare donatorësh. ” Michael Leigh është Drejtor i Komisionit Evropian për Zgjerimin. Ai thotë se pozita gjeografike, tradita dhe vlerat e përbashkëta e bëjnë Serbinë një vend me perspektivë për t'u anëtarsuar në Bashkimin Evropian. Zoti Leigh thotë se Brukseli po punon shumë për të bindur popullin serb se vendi i tyre ka përspektivë në Bashkimin Evropian. Zoti Leigh thotë se Ballkani Perendimor duhet të kalojë më tepër sfida se vendet e tjera të Evropës Lindore në rrugën drejt anëtarsimit në Bashkimin Evropian. Dekada e luftrave që përfshinë rajonin bënë që Brukseli të kërkojë nga këto vende një bashkëpunim me Gjykatën Ndërkombëtare të Hagës, përpjekje për pajtim dhe trajtim të drejtë të pakicave dhe refugjatëve. Kroacia, thotë zoti Leigh, është në rrugë të mbarë për tu bërë anëtari i 28 i Bashkimit Evropian. Zoti Leigh thotë se deri në vitin 2008 Bashkimi Evropian shpreson të ketë përfunduar 80-90 përqind të negociatave për anëtarsim me Kroacinë. Përsa i përket Bosnjes, zoti Leigh thotë se politikanët e saj duhe të rrisin përpjekjet që ta bëjnë këtë vend të funksionojë në mënyrë të pavarur. //rd//